# **Normalvedtekter for handverkarlag**

§1

Norske Husflidshåndverkere i er ei organisert gruppe av husflidhandverkarar

i Norges Husflidslag frå fylke/region.

## §2

Laget er medlem av Norges Husflidslag og er forplikta av vedtektene til Norges Husflidslag.

## §3 Føremål

Laget har som føremål å medverke til kompetanseutvikling og samarbeid mellom medlemmane i Norske Husflidhåndverkere.

## §4 Verksemd

Tiltak for å nå målet:

4.1 å arbeide for å arrangere felles møteplassar for medlemmane.

4.2 å medverke til at det vert arrangert kurs og fagdagar i regionen.

4.3 å engasjere medlemmane til å delta i demokratiske prosessar i organisasjonen.

## §5 Medlemskap

Medlemskapen i kategorien Norske Husflidhåndverkere er open for juryerte handverkarar og handverkarar med opptak på bakgrunn av sveinebrev, tilsvarande utdanning, eller høgare handverksutdanning. Opptak vert gjort etter kriterium vedtekne av Norges Husflidslag sitt styre.

## §6 Arbeidsår

Lagets arbeids- og rekneskapsår følgjer kalenderåret.

## §7 Årsmøtet

7.1 Årsmøtet er laget si øvste leiing og vert halde kvart år innan utgangen av mars.

7.2 Årsmøtet vert innkalla minst 4 veker før møtet.

7.3 Ekstraordinært årsmøte vert innkalla med vanlg varsel når styret finn det nødvendig eller når minst 1/3 av medlemmane krev det skriftleg. Ekstraordinært årsmøte handsamar berre dei sakene som er med i innkallinga.

## §8 Sakliste for årsmøtet

Styret fastset sakliste for årsmøtet. Den skal omfatte:

1. Val av møteleiar
2. Val av to medlemmar til å skrive under protokollen
3. Årsmelding
4. Revidert rekneskap
5. Arbeidsplan og budsjett for komande år
6. Fastsetjing av kontingent for komande år
7. Andre saker som fell inn under vedtektene.
8. Val

Årsmøtet handsamar berre dei sakene som er med i innkallinga.

## §9 Val

9.1 Det skal veljast

1. leiar
2. 2 – 4 styremedlemmar
3. 1 – 2 varamedlemmar til styret - revisor
4. 3 medlemmar til valkomité for neste årsmøte
5. 1 utsending til landsmøtet i Norges Husflidslag med varautsending.

9.2 For å vere vald, må ein kandidat ha fått meir enn halvparten av stemmene. Blanke stemmer tel med. Får ingen dette ved første val, vert det halde omvalg mellom dei to som har fått flest stemmer. Står stemmene då likt, vert valet avgjort ved loddtrekking.

9.3 Valet skal vere skriftleg om minst ein av medlemmane krev det.

## §10 Styret si samansetjing

10.1 Styret i laget består av leiar og 2 – 4 styremedlemmar.

10.2 Leiaren er på val kvart år ved særskilt val. Andre styremedlemmar vert valde for 2 år om gongen. Kvart år går halvparten av styremedlemmane ut, første gong ved loddtrekking.

10.3 Styret konstituerer seg sjølv.

## §11 Styrearbeidet

11.1 Styret skal leie arbeidet i samsvar med laget sine vedtekter og årsmøtevedtaka.

11.2 Styret kan setje ned særskilde utval og engasjere innleigd arbeidshjelp.

11.3 Det skal førast protokoll/referat frå styremøta.

## §12 Vedtektsendringer

12.1 Forslag til vedtektsendringar må sendast til styret skriftleg innan 1. desember året før.

12.2 Vedtekter eller vedtektsendringar utover desse normalvedtektene skal godkjennast av styret i Norges Husflidslag.

## §13 Utmelding av Norges Husflidslag

13.1 Vedtak om utmelding av Norges Husflidslag kan berre gjerast på ordinært årsmøte med 3/4 av stemmene.

## §14 Oppløysing

14.1 Vedtak om oppløysing av laget kan berre bli gjort på ordinært årsmøte med 3/4 av stemmene.

14.2 Dersom laget blir oppløyst, skal eigedelar laget måtte ha, gå til å fremje husflid i fylket/regionen.